REPUBLIKA HRVATSKA

SISAČKO-MOSLAVAČKA ŽUPANIJA

GIMNAZIJA SISAK

Trg hrvatskih branitelja 1

KLASA: 602-03/20-01/01

URBROJ: 2176-50/01-20-3

Sisak, 19. ožujka 2020.

Na temelju Odluka o organizaciji rada tijela državne uprave za vrijeme trajanja epidemije bolesti COVID-19 uzrokovane virusom SARS-CoV-2 („Narodne novine“ 32/2020), Uputa Ministarstva znanosti o obrazovanja (KLASA: 602-01/20-01/00178, URBROJ: 533-01-20-0002 od 19. ožujka 2020. godine), članka 7. stavka 2. Zakona o radu („ Narodne novine“ 93/14., 127/17. i 98/19.), članka 65. Statuta Gimnazije Sisak ravnatelj Gimnazije Sisak 19. ožujka 2020. godine donosi

**Odluku o organizaciji rada, rasporedu rada i radnog vremena za vrijeme epidemije bolesti COVID-19 uzrokovane virusom SARS-CoV-2.**

**I.**

U razdoblju **od 20. ožujka 2020. godine** pa do opoziva ove Odluke, nastavnici i stručni suradnici radit će od kuće i to u skladu s procjenom, odnosno tehničkim mogućnostima.

Rad nastavnika i stručnih suradnika radi provođenja nastave na daljinu odvija se u uobičajenom opsegu radnog vremena.

Obveze nastavnika i stručnih suradnika su:

* osigurati kontakte i način komunikacije (virtualna učionica, telefon, e-mail)
* svaki dan biti dostupan barem određeno vrijeme u virtualnoj školskoj zbornici,
* obvezno održavanje nastave na daljinu odvija se u uobičajenom opsegu radnog vremena,
* obvezna priprema sadržaja, održavanje komunikacije s učenicima, roditeljima, Školom i Ministarstvom znanosti i obrazovanja te davanje povratne informacije učenicima i roditeljima
* sudjelovanje u drugim aktivnostima prema uputi ravnatelja i Ministarstva znanosti i obrazovanja

**II.**

U Školi će se obavljati samo nužni i neodgodivi poslovi.

Kao nužne i neodgodive poslove ravnatelj utvrđuje:

- poslovi održavanja i kontrole centralnoga grijanja u Školi, poslovi čišćenja Škole koji su nužni radi provođenja mjera zašite i sprječavanja širenja zaraze te poslovi koji su žurni radi ostvarivanja prava učenika, roditelja i radnika Škole.

**III.**

Za vrijeme trajanja epidemije tajništvo i računovodstvo obavljati će rad od kuće, osim ako nije riječ o nužnim poslovima.

Na svojim mrežnim stranicama objavit će se upute građanima za obraćanje elektroničkim putem te brojeve telefona na kojima će moći ostvariti kontakt sa zaposlenicima.

Radnici koji neće obavljati posao na radnom mjestu, obvezni su rad obavljati kod kuće radnim danom u propisano radno vrijeme na način kao da rade u redovitom radnom vremenu.

**IV.**

Ravnatelj je odgovorna osoba za provođenje mjera zašite sprječavanja širenja zaraze kao i za provođenje poslova iz ove Odluke.

**V.**

Radnici potpisuju Izjavu da imaju uvjete za rad od kuće u skladu s Uputom Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine.

**VI.**

Ova Odluka stupa na snagu danom donošenja i primjenjuje se do opoziva.

Ova Odluka objavit će se na oglasnoj ploči i mrežnim stranicama Škole i dostavlja se svim radnicima Škole.

Ravnatelj:

Božidar Dujmić, prof.

DOSTAVITI:

1. Web stranica Škole
2. Pismohrana, ovdje.